אללהייאר סייאדמנש

אללהייאר סייאדמנש (בפרסית: اللهیار صیادمنش; נולד ב-29 ביוני 2001 באמול שבאיראן) הוא כדורגלן איראני, המשחק בעמדת החלוץ בקבוצת האל סיטי מהפוטבול ליג צ'מפיונשיפ ובנבחרת איראן.

קריירת מועדונים 
סייאדמנש גדל במחלקות הנוער של אראש אמול, פדידה סארי וסאיפא.

ב-12 ביוני 2018 חתם סייאדמנש על חוזה לחמש עונות באסתקלאל טהראן מליגת העל האיראנית. בסך הכל ערך 15 הופעות ליגה במועדון, בהן הבקיע שני שערים.

ב-3 במאי 2019 חתם סייאדמנש על חוזה לחמש עונות בפנרבחצ'ה מליגת העל הטורקית. ב-2 בספטמבר הושאל למשך עונה אחת לאיסטנבולספור מליגת המשנה הטורקית.

ב-6 באוקטובר 2020 הושאל סייאדמנש לזוריה לוהנסק מליגת העל האוקראינית למשך עונה וחצי. ב-25 באוקטובר ערך סייאדמנש את הופעת הבכורה שלו במועדון, בניצחון 0–4 על רוך לבוב במסגרת הליגה. במשחק זה הבקיע את שער הבכורה במועדון. בסך הכל ערך 35 הופעות ליגה במועדון, בהן הבקיע 12 שערים.

ב-31 בינואר 2022 הושאל סייאדמנש למשך חצי עונה להאל סיטי מהפוטבול ליג צ'מפיונשיפ. ב-5 בפברואר ערך את הופעת הבכורה שלו במועדון, בהפסד 0–1 לפרסטון נורת' אנד במסגרת הליגה. ב-15 באפריל הבקיע את שער הבכורה שלו במועדון, בניצחון 1–2 על קארדיף סיטי במסגרת הליגה.

קריירה בינלאומית 
ב-6 ביוני 2019 ערך סייאדמנש את הופעת הבכורה שלו בנבחרת איראן, בניצחון 0–5 על נבחרת סוריה במשחק ידידות. במשחק זה הבקיע את שער הבכורה שלו בנבחרת, והפך למבקיע הצעיר ביותר בהיסטוריה של נבחרת איראן, כשהוא שובר את שיאו של סעיד עזת-אללהי בכשנתיים.

קישורים חיצוניים

הערות שוליים 

כדורגלנים איראנים
חלוצי כדורגל איראנים
כדורגלני פנרבחצ'ה
כדורגלני איסטנבולספור
כדורגלני זוריה לוהנסק
כדורגלני האל סיטי
כדורגלני נבחרת איראן
ספורטאים זרים בטורקיה
ספורטאים זרים באוקראינה
ספורטאים איראנים באנגליה
איראנים שנולדו ב-2001